Ĵurnala paĝo tute en Esperanto vekis hispanojn
#000000
Kelkaj loĝantoj de la urbo Teruel certe frotis siajn okulojn sabate la 24-an de junio. Tuta paĝo en la loka ĵurnalo aperis nur en Esperanto. La sama ĵurnalo aperigis ampleksajn raportojn pri la 76-a Hispana Kongreso de Esperanto. Tio eblis pro intensaj kontaktoj de la organizantoj de la kongreso kun la loka socio, rakontas Tonjo del Barrio.
#000001
La apero de la gazeta paĝo tute en Esperanto okazis kadre de la Hispana Kongreso de Esperanto, kies 76-a eldono okazis en Teruelo (Teruel). Tiu ĉi estas la plej malgranda provinca ĉefurbo de Hispanio, kun ĉirkaŭ 35 000 loĝantoj, en la regiono Aragono.
#000002
La eĥo en la lokaj komunikiloj estis tre forta, precipe en la radio, kaj en la du ĉefaj ĵurnaloj, Diario de Teruel kaj la ĉefa aragona ĵurnalo Heraldo de Aragón (eldonata en Zaragozo).
#000004
Diario de Teruel publikigis novaĵojn pri la kongreso jam ekde la antaŭkongresaj aktivadoj, inkluzive de prezentado en Madrido, en la socia sidejo “Casa de Aragón”. Eĉ post la fino de la kongreso aperis raportoj.
#000005
En la tago de la inaŭguro, la ĵurnalo intervjuis Alberto Granados, la ĉeforganizinton de la evento, kaj min, mallonge pri la kongreso, kaj pli amplekse la poeton Miguel Fernández, pri la esperanta literaturo.
#000006
Miguel prezentis en la kongreso la tradukon de du imponaj libroj, respektive pri la aragona kinoreĝisoro Luis Buñuel kaj pri la travivaĵoj en ekzilo (konkrete en francaj koncentrejoj post la hispana interna milito) de la esperantista pioniro Jaume Grau, kaj li krome prezentis specialan version, verkitan por la okazo, de poemo al la Geamantoj de Teruelo, deklamitan en la maŭzoleo starigita je ilia memoro. Do, verŝajne por la ĵurnalisto liaj informoj montriĝis interesaj.
#000007
La granda surprizo okazis kiam la ĵurnalisto informis nin ke li proponis al sia ĉefo publikigi la intervjuon en Esperanto, kaj ke tiu akceptis. Krome li petis min mem verki opini-artikolon, ankaŭ en Esperanto, kiu aperu en la sama paĝo. La versio en la hispana aperu nur en la reto.
#000008
La propono estis altirega, sed postulis streĉon. Mi mem devis verki artikolon (titolitan “Alia universalismo”) de difinita amplekso en apenaŭ paro da horoj, inter la tagmanĝo kaj la solena inaŭguro, kaj krome trovi iun kiu traduku la intervjuon post la pretigo fare de la ĵurnalisto, kaj antaŭ la fermo de la eldono. Tiun ni devis trovi inter hispanoj ne ĉeestantaj la kongreson, kaj tiun mi trovis ... en Bruselo, nome Francisco Javier Moleón, kun la grava apogo por reviziado de István Ertl el Luksemburgio.
#000009
Fine, ĉio okazis glate, kaj en la sabata eldono ni trovis: titolon en la ĉefpaĝo, kun foto de Alberto Granados, du tutajn paĝojn en la interno, kun ampleksa informo kaj multaj fotoj de la inaŭguro kaj la kongresanoj, kaj la tutan dorsopaĝon en Esperanto, kun la intervjuo de Miguel Fernández. Certe, teruelano devas loĝi en kavo por ne scii pri la kongreso de Esperanto.
#000010
Esperantistoj kampanjas por liberigi Bogatov
#000012
En la artikolo legeblas peko kontrau la legho de Tonjo : Gramatiko !
#000014
Mi plene konsentas kun Gejxjo. La rezultoj de la landa kongreso de Hispanio estas elstaraj ĉar ili rekte kaj grandpaŝe eniris en la lokajn amaskomunikilojn: pluraj radioprogramoj, pluraj gazeto-artikoloj kun MULTAJ paĝoj. Krome, nova ZEO, placo en la urbo Teruelo! La valoro de tia vasta anoncado pri Esperanto estas ege alta laŭ merkatika vidpunkto. Ni ĉiuj povas lerni de ili, kaj profiti ĝuste de tiaj favoraj situacioj, speciale per la starigo de postkongresaj kursoj.
#000015
Se nun oni anoncus kurson pri Esperanto en Teruelo, estus probable multege da novaj gelernantoj. La lastan fojon kiam mi publike instruis Esperanton en Hispanio, en la urbeto Cullera, Enric Baltasar kiel organizanto altiris dudekon da novaj lernantoj de Esperanto por la BEK-Kurso. Se Enric kaj mi farus simile en Teruelo, ĝuste nun kiam la vorto Esperanto favore pintas en la menso de preskaŭ ĉiuj lokanoj de Teruelo, estus certe multoble pli da novaj gelernantoj por ia ajn kurso de Esperanto.
#000016
Pri la altira forto de Esperanto-kulturo en Hispanio, rigardu tion kion Miguel Fernadez faris per siaj verko kaj poemoj. Estas multe da regionoj de Hispanio kiuj reagos simile favore al nia kulturo, kaj speciale per la verkado de Fernandez, kiu estas granda ŝatanto de la verkaro de Federico Garcia Lorca, grava verkisto de Hispanio.
#000018
La kerno de esperantaj verkistoj de la Ibera Skolo estas tiel vigla kaj tiel profunda, ke oni povas pensi pri LONGDAŬRAJ KURSOJ PRI LITERATURO en Hispanio. Ankaŭ estas homoj kiel Doktoro Duncan Charters, tre bona hispanisto, kiu kapablas instrui tiajn kursojn. Multaj ebloj en la literatura kampo en Hispanio. Kaj kiam Eŭropo frostas, Hispanio agrable varmetas.
#000019
Mi ĉeestis la hispanan kongreson kaj mi povas konfirmi ke la literatura flanko estis tre bone kaj amplekse prizorgata.
#000020
La argentina selektitaro estas ĉampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizaĝo por la deputitaro
#000025
Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn
#000026